نصیرالدین صامی

| style="background:white" align="center" width="200px" colspan=2 |<font size="+2" color=black>استاد نصیرالدین صامی<font>
|-
| colspan="2" style="border-bottom: 2px solid #D3D3D3;" | 260px|center
|-
| style="background:white" align="center" width="200px" colspan=2 |<font size="+2" color=black>Naseeruddin Saami
<font>|- align="center"
|-
|ناں : || نصیرالدین صامی
|-
|مُلک : || پاکستان
|-
|رہائش : || کراچی 
|-
|پیشا : || گائیکی
|-
|خاصیئت : || کلاسیکی موسیقی
|-
|سنگیت گھرانا : || دہلی گھرانا
|-
|اعزازات : || تمغا امتیاز، پرائڈ آف پرفارمنس
|-
|}استاد نصیرالدین صامی، پاکستان دے لیجنڈری خیال گائیک نیں ۔ اوہناں دا تعلق موسیقی دے کلاسیکی دہلی گھرانے نال اے ۔ اوہناں دے وڈکے، میاں صامت، حضرت امیر خسرو دے چار خاص شاگرداں وچوں اک سی ۔ باقی تِن شاگرداں دیاں نسلاں مُک گئیاں ۔ ہُݨ صرف میاں صامت دی نسل باقی اے ۔ نصیرالدین صامی دے بزرگ تان رس خان، بہادر شاہ ظفر دے دربار نال منسلک سی ۔

اوہناں نے 1950 دے دہاکے وچ اپݨے انکل ، منشی رضی الدین توں موسیقی دی تربیئت حاصل کیتی ۔ اپݨے سرپرست دی ہدایت تے اوہناں نے دہلی گھرانے دے بزُرگاں ، سردار خاں ، پیارے خاں تے افتخار احمد خاں دے زیر اتالیقی اپݨی تربیت نوں اگے ودھایا ۔ استاد صامی اک فنکار نیں جو اپݨے فن دی تریخی روایات نوں بہت اہمیئت دیندے نیں ۔ اوہناں دی گائیکی نوں "سدھ بنی" کہیا جاندا اے ۔ اوہ اپݨی وراثت وچ میوزیکل فلسفے تے سُر دی پاکیزگی نوں برقرار رکھݨ ، اوہدے تے یقین رکھݨ دے سخت مشق کار نیں، جیہنوں اوہ اپݨی گائیکی وچ انتہائی خوبصورتی نال دکھوندے نیں ۔ اوہ کلاسیکی موسیقی دے سارے عناصر، خیال، ٹھمری، سدرا تے کجری وغیرا نوں ہمہ گیری نال پیش کردے نیں، جو اوہناں دے گھرانے دا امتیاز اے ۔ 

نصیرالدین صامی دے ناں نوں موسیقی دے کھیتر وچ جاݨ پچھاݨ دی لوڑ نئیں ۔ اوہناں دے وڈکےآں نے موسیقی دے سکول دا مُڈھ رکھیا سی، جیہنوں "دہلی گھرانا" کہیا جاندا اے ۔ اوہناں دے وڈکے نظام الدین اولیاء دے دربار نال وابستہ سن ۔ اوہناں دے بزرگ میاں سمتھ نوں امیر خسرو دا شاگرد ہوݨ دا اعزاز حاصل ہویا ۔
نصیرالدین نے اپݨی تربیت 10 ورھے دی عمر توں شروع کیتی ۔ اوہناں نے 1958 توں 1962 تک اپݨے نانا سردار خاں نال لہور وچ تربیئت حاصل کیتی ۔ اوہناں دے دو ماموں افتخار احمد تے پیارے خاں کراچی وچ رہندے سی ۔ اوہناں نوں کراچی وچ منشی رضی الدین دے نال رہݨ دا موقع ملیا ۔

نصیرالدین صامی اپݨی خاندانی روایت نوں برقرار رکھݨ آلے، گائیکی دے سَبھ توں اہم جُز سُر دے پیروکار نیں ۔ اوہناں دی گائیکی پُر امن تے پُر سکون اے ۔ راگ دی قلبی حوالگی، اوہناں جذبات نوں ظاہر کرنا اے جیہناں دا ذکر بندش وچ کیتا گیا اے ۔ خیال گائیکی دا اک اہم پہلو اے، جیہدے وچ اوہناں نوں برتری حاصل اے ۔ اوہ ٹھمری تے سدرا گوندے ہوئے اپݨی استعداد دکھوندے نیں ۔ 

اوہناں نے راجستھانی لوک گیت کیسریا بالم بڑے سوہݨے منفرد ڈھنگ نال گایا ۔ اوہناں دے گائے ہوئے اس گیت نوں 2005 وچ پاکستان ٹیلی ویژن کراچی سینٹر دے اردو ڈرامے جہاں بسیں دلدار''' وچ شامل کیتا گیا ۔

استاد نصیرالددین صامی پاکستان توں باہر وی کئیاں دیساں وچ اپݨے فن دا دکھالا کر چکے نیں ۔

 اعزازات 
استاد نصیرالدین صامی نوں 2007 وچ صدر پاکستان ولوں پرائیڈ آف پرفارمنس نال نوازیا گیا ۔ اس توں علاوا اوہناں نوں تمغا امتیاز وی عطا کیتا گیا ۔

گٹھ:پاکستانی گلوکار
گٹھ:پاکستانی فنکار
گٹھ:گلوکار
گٹھ:پاکستانی شخصیتاں
گٹھ:کراچی دے فنکار
گٹھ:کراچی دیاں شخصیتاں
گٹھ:سنگیت
گٹھ:موسیقی دے گھرانے